**Jaunimo saviugdos ir asmeninio tobulėjimo programa**

|  |  |
| --- | --- |
| **Reikalavimai dalyviams:** | Programa (192 val.) - skirta 8-12 klasių mokiniams, tapti sąmoningomis asmenybėmis, sugebančiomis atsakingai ir kūrybingai spręsti problemas ir aktyviai veikti bendruomenėje. |
| **Aprašymas:** | Kasdien tobulėjančiame, kompiuterizuotame, integruotame pasaulyje iškyla vis daugiau įvairių problemų ir pavojų jaunos, dar nesusiformavusios asmenybės socializacijai į visavertį gyvenimą ir visuomenę. Jaunuoliai vis dažniau stokoja socialinių gebėjimų, kurie jiems leistų užmegzti ir palaikyti draugiškus santykius su bendraamžiais, konfliktus spręsti socialiai priimtinais būdais, dalyvauti įvairioje, socialiai prasmingoje veikloje. Neturėdami tinkamai išugdytų socialinių įgūdžių jaunuoliai linkę save nuvertinti, užsiimti nusikalstama veikla, patiria mokymosi, adaptacijos sunkumus. Sparčiai kylančios jaunų žmonių socialinės problemos patvirtina jaunuolių socialinių gebėjimų ugdymo aktualumą. Šalies statistika rodo, kad ne visos šeimos užtikrina vaikų gerovę ir tinkamai atlieka vaikų ugdymo ir socializacijos funkciją. Mokykla taip pat negali išspręsti uždavinių, kurie laiduotų kuo visapusiškesnę vaiko fizinių, psichinių ir dvasinių jėgų plėtotę, sudarytų idealias sąlygas atsiskleisti vaiko individualybei, skatintų tobulėti, ugdyti savo asmenybę. Dėl paauglio priešpriešos su visu jį supančiu pasauliu, jam sunku rasti atsakymus į šiuo gyvenimo momentu kankinančius klausimus. Pagalbininku sprendžiant jo problemas gali tapti „Jaunimo saviugdos ir asmeninio tobulėjimo programa“. . Programos turinį sudaro teoriniai ir praktiniai užsiėmimai: grupiniai bei individualus užsiėmimai, kūrybinės bei komandos formavimo užduotys, simuliacijos, diskusijos ir aptarimai. Per suteikiamas žinias, aktyvią veiklą ir darbą grupėje bus skatinamas jaunuolių asmenybės augimas, lavinami bendravimo įgūdžiai, ugdomas pilietiškumas ir tolerancija. Jaunuoliai išmoks įveikti viešojo kalbėjimo baimę, pagilins žinias apie lyderystę, verslumą, išmoks suprasti save ir kitus, spręsti konfliktus ir pajusti komandinę dvasią. Aktyviųjų metodų pagalba mokysis geriau pažinti ir labiau pasitikėti savimi, bendrauti ir dirbti komandoje. Visokeriopai bus skatinamas jų smalsumas, noras veikti, kurti ir improvizuoti. Programos turinį sudaro šios temos: Planavimas ir asmeninių tikslų siekimas - Karjeros planavimas - Savęs pažinimas. Atstovavimas - Viešasis kalbėjimas - Kūno kalbą - Mokymasis mokytis - Lyderystė - Komandinis darbas Konfliktų sprendimas - Verslumas - Savanorystė ir pilietiškumas. |
| **Programos vykdytojas**  | Birutė Bagdonienė, jaunimas@zebra.lt ; 861029473 |
| **Vaikų skaičius** | 20 |
| **Programos vykdymo vieta** | Rokiškio kultūros centras, Respublikos g. 96, Rokiškis |
| **Programos vykdymo laikas, laiką** | Pirmadieniais ir trečiadieniais nuo 16.00 iki 19.00 val.1 gr. 4 val. per savaitę nuo 16 val. iki 19 val.2 gr. 4 val. per savaitę nuo 16 val. iki 19 val. |